Styret velges i utgangspunktet av generalforsamlingen. For selskaper med flere enn 30 ansatte, og som ikke har bedriftsforsamling, kan flertallet blant de ansatte kreve at ett styremedlem og en observatør (med tilhørende varamedlemmer) velges av og blant de ansatte. Har selskapet mer enn 50 ansatte uten bedriftsforsamling kan flertallet av de ansatte kreve at inntil en tredel og minst to av styremedlemmene (med varamedlemmer) er valgt av og blant de ansatte. Overgår antall ansatte 200 stykker uten bedriftsforsamling kan de velge ett styremedlem eller to observatører i tillegg til rettigheten de har med over 50 ansatte.